  Майя Бывальцева Шутэтскон нуналъёслы Удмуртиын 12 градусозь шуныт кариськоз. 4-тӥ оштолэзе со сярысь ивортэ элькунысь Гидрометцентрлэн пресс-службаез. «Россиысь шор улосъёслы чаклам шуныт куазь Удмуртие кӧня ке бергес вуоз но сокем шӧдскымон уз луы. Арнялэн нырысетӥ нуналъёсаз куазез кылдытоз шаермы вадьсысь мускыт циклон», — иворто синоптикъёс. Арнялэн нырысетӥ ӝыныяз пилемо возиськоз, мускыт луоз. Вордӥськонэ но вирнуналэ тӧло луоз, дырын-дырын зороз но кот лымы усёз. Уйин -2…+3, 5-тӥ оштолэзе +7 градусозь, 6-тӥ оштолэзе +4 градусозь шуныт луоз. Озьы ке но, элькунысь Гидрометцентрлэн пресс-секретарез Алла Шумихина верамъя, куазь сярысь таӵе иворез умоен лыдъяны луэ. «Оскомы умоезлы: Ижкаре шуныт вуэ, зор-кот кулэсме, нош шундыез адӟыны луонлыкъёс будо — туж умой! Тулысэн ваньдэс!», — гожтӥз со Facebook-ысь бамаз. 7-тӥ оштолэзьысен шунды пуксён палась антициклон асьме дорозь но вуоз, Удмуртия солэн уйпалаз шедёз, зор-коткуд-ог интыосын гинэ усёз, пильмаськылоз. Удмуртарняе но кӧснуналэ, 8-тӥ но 9-тӥ оштолэзе, нырысь-валысь чакланъёсъя, +7…+12 градусозь шуныт кариськоз. Тегъёс: Ижкар Гидрометцентр Удмуртия куазь тулыс  